W swojej lětušej dowolowej seriji předstajamy wosoby, kotrež na někajkežkuli wašnje stawizny zachowuja, zo starožitnosće zběraja a je zdźěla zjawnosći spřistupnjeja.
Štóž lubuje derje jěsć a je runočasnje stawiznisce zajimowany, tomu je Lejnjanski hosćenc prawa adresa. Tamniši mějićel Rajner Kubica woboje zaruča. Hižo jako mały hólčec je wón w hosćencu staršeju staršim wjesnjanam, hdyž přińdźechu po swjatoku na piwko, rady připosłuchał, kak „wo starych časach“ powědachu. Po tym zo chodźeše hač do 1968 tři lěta w Chrósćicach do šule, bě na to pjeć lět pola kapałnikow w Drježdźanach, hdźež započa so přez tamniši flair za stawizny zajimować. Šulu wuchodźił je w Pančicach-Kukowje, hdźež měješe w 9. a 10. lětniku stawiznisku wučbu pola Jurja Ryćerja. Nawuknywši po tym powołanje pinčnika dźěłaše na to jako tajki někotre lěta we wjacorych hosćencach.
szl_Latn szl_Latn